[{"text_idx": "#000001", "text": "Statistikaamet: Materjalide odavnemine viis teises kvartalis ehitushinnaindeksi langusse"}, {"text_idx": "#000002", "text": "Statistikaameti andmetel langes ehitushinnaindeks 2023. aasta teises kvartalis vo\u0303rreldes esimese kvartaliga 0,5 protsenti, mo\u0308o\u0308dunud aasta sama ajaga vo\u0303rreldes to\u0303usis indeks aga 6,8 protsenti."}, {"text_idx": "#000003", "text": "Ehitushinnaindeks va\u0308ljendab ehitustegevuse maksumuse muutust otsekulude tasemel ja see jaotatakse kolme po\u0303higruppi: to\u0308o\u0308jo\u0303ud, ehitusmasinad ja -materjal. Ehitushinnaindeksi arvutamisel vo\u0303etakse arvesse eramud, korruselamud, to\u0308o\u0308stus- ja ametihooned. Remondi- ja rekonstrueerimisto\u0308o\u0308de hinnaindeksi puhul on vaatluse all ametihooned."}, {"text_idx": "#000004", "text": "Statistikaameti juhtivanalu\u0308u\u0308tiku U\u0308lo Pauluse so\u0303nul mo\u0303jutas ehitushinnaindeksit teises kvartalis vo\u0303rreldes 2022. aasta sama ajaga eelko\u0303ige materjalide kallinemine, mis andis 55% indeksi koguto\u0303usust. \u201eTa\u0308navuse esimese kvartaliga vo\u0303rreldes suurenesid kulutused to\u0308o\u0308jo\u0303ule 0,6% ja mehhanismidele 1,1%, ehitusmaterjalide hind aga langes 1,3%,\u201c lisas Paulus. Puidu- ja metallihinnad ning nendest valmistatud toodete hinnad ja\u0308tkasid valdavalt langust."}, {"text_idx": "#000005", "text": "Ehitushinnaindeksi ja selle komponentide kvartaalsed muutused vo\u0303rreldes eelneva kvartaliga, 2018\u20132023"}, {"text_idx": "#000006", "text": "Remondi- ja rekonstrueerimisto\u0308o\u0308de hinnaindeks langes vo\u0303rreldes 2023. aasta esimese kvartaliga 0,3% ning to\u0303usis vo\u0303rreldes eelmise aasta teise kvartaliga 9,1%."}, {"text_idx": "#000010", "text": "Sisesta e-posti aadress ja ole kursis kinnisvaraturu liikumistega!"}]